ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1996 για πρoστατευτικά μέτρα που αφορούν τις εισαγωγές ορισμένων ζώων και των προϊόντων τους από τη Βουλγαρία, λόγω της εκδήλωσης κρουσμάτων αφθώδους πυρετού (Κείμενο που παρουσιάζει ενδιαφέρον για τον ΕΟΧ) (96/643/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19 παράγραφος 6,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 18 παράγραφος 1,

Εκτιμώντας:

ότι έχουν εκδηλωθεί κρούσματα αφθώδους πυρετού στη Βουλγαρία 7

ότι, υπό την ισχύουσα κοινοτική νομοθεσία, τα κράτη μέλη επιτρέπουν τις εσαγωγές ζώντων δίχηλων και των προϊόντων τους από τη Βουλγαρία 7 ότι, γι' αυτόν τον λόγο, η κατάσταση στη Βουλγαρία αποτελεί σοβαρή απειλή για τις αγέλες των κρατών μελών λόγω της εμπορίας ζώντων ζώων και των προϊόντων τους 7

ότι είναι σκόπιμο να ληφθούν τα αναγκαία μέτρα για την προστασία της Κοινότητας από τον κίνδυνο εισαγωγής αυτής της νόσου 7

ότι η απόφαση 93/242/ΕΟΚ της Επιτροπής, της 30ής Απριλίου 1993, περί της ειαγωγής στην Κοινότητα ορισμένων ζώντων ζώων και των προϊόντων τους τα οποία προέρχονται από ορισμένες ευρωπαϊκές χώρες, σε σχέση με την αφθώδη πυρετό (4), όπως τροποποιήθηκε τελευταία από την απόφαση 96/414/ΕΚ (5), επιτρέπει, υπό ορισμένες συνθήκες, την εισαγωγή ζώντων ζώων, νωπού κρέατος και ορισμένων προϊόντων κρέατος από και μέσω ορισμένων χωρών, συμπεριλαμβανομένης της Βουλγαρίας 7

ότι η απόφαση 95/340/ΕΚ της Επιτροπής (6), όπως τροποποιήθηκε τελευταία από την απόφαση 96/584/ΕΚ (7), καταρτίζει κατάλογο τρίτων χωρών από τις οποίες τα κράτη μέλη επιτρέπουν τις εισαγωγές μη επεξεργασμένου γάλακτος, θερμικά επεξεργασμένου γάλακτος και προϊόντων με βάση το γάλα 7 ότι η Βουλγαρία περιλαμβάνεται στον κατάλογο αυτό 7 ότι είναι αναγκαίο να εξασφαλισθεί ότι όλα τα εισαγόμενα γαλακτομικά προϊόντα έχουν υποστεί επεξεργασία επαρκή για την καταστροφή του ιού 7

ότι η οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (8), όπως τροποποιήθηκε τελευταία από την απόφαση 96/405/ΕΚ της Επιτροπής (9), καθορίζει τους όρους εισαγωγής εντέρων για την παρασκευή αλλαντικών, προβιών και δερμάτων, οστών και των προϊόντων τους, κεράτων και των προϊόντων τους, οπλών και των προϊόντων τους, κυνηγετικών τροπαίων και ακατεργάστου μαλλιού και τριχών 7 ότι τα προϊόντα αυτά δύνανται να εισαχθούν μόνο εάν υποστούν επεξεργασία κατά τρόπο που να καταστρέφεται ο ιός 7 ότι παραταύτα, ορισμένα άλλα προϊόντα δύνανται να εισαχθούν 7 ότι το υλικό αυτό συνιστά κίνδυνο 7

ότι είναι, ως εκ τούτου, απαραίτητο να απαγορευθεί η εισαγωγή και διαμετακόμιση ζώντων δίχηλων ζώων και η εισαγωγή ορισμένων ζωϊκών προϊόντων από τη Βουλγαρία 7 ότι, εντούτοις, μπορούν να εισαχθούν ορισμένα προϊόντα εάν έχουν υποστεί συγκεκριμένη επεξεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/242/ΕΟΚ τροποποιείται ως εξής:

1. στο παράρτημα Β, ο όρος «Βουλγαρία» διαγράφεται 7

2. στο παράρτημα Α προστίθεται ο όρος «Βουλγαρία».

Άρθρο 2

1. Τα κράτη μέλη επιτρέπουν την εισαγωγή γάλακτος και προϊόντων με βάση το γάλα καταγωγής Βουλγαρίας μόνο εάν υποστεί επεξεργασία η οποία πληροί τις απαιτήσεις του άρθρου 3 της απόφασης 95/340/ΕΚ.

2. Επιπροσθέτως προς τα προβλεπόμενα από την απόφαση 93/242/ΕΟΚ, τα κράτη μέλη δεν επιτρέπουν την εισαγωγή των ακολούθων προϊόντων βοοειδών, αιγοπροβάτων και λοιπών διχήλων καταγομένων από την επικράτεια της Βουλγαρίας:

- αίμα και προϊόντα αίματος όπως περιγράφονται στο παράρτημα Ι κεφάλαιο 7 της οδηγίας 92/118/ΕΟΚ,

- ακατέργαστα υλικά για την παρασκευή ζωοτροφών και φαρμακευτικών ή τεχνικών προϊόντων όπως περιγράφονται στο παράρτημα Ι κεφάλαιο 10 της οδηγίας 91/118/ΕΟΚ,

- κόπρος όπως περιγράφεται στο παράρτημα Ι κεφάλαιο 14 της οδηγίας 92/118/ΕΟΚ.

3. Η απαγόρευση της πρώτης περίπτωσης της παραγράφου 2 δεν εφαρμόζεται σε προϊόντα αίματος που έχουν υποστεί την επεξεργασία που προβλέπεται στο παράρτημα Ι κεφάλαιο 7 παράγραφος 3 στοιχείο β) της οδηγίας 92/118/ΕΟΚ.

4. Τα κράτη μέλη εξασφαλίζουν ότι τα πιστοποιητικά που συνοδεύουν ζωϊκά προϊόντα που έχουν υποστεί επεξεργασία σύμφωνα με τις παραγράφους 1 ή 3 και των οποίων εγκρίνεται η αποστολή από τη Βουλγαρία θα φέρουν την ακόλουθη ένδειξη:

«Ζωϊκά προϊόντα που πληρούν τις απαιτήσεις της 96/643/ΕΚ της Επιτροπής σχετικά με προστατευτικά μέτρα που αφορούν τις εισαγωγές ζώων και ζωϊκών προϊόντων από τη Βουλγαρία.»

Άρθρο 3

Τα κράτη μέλη τροποποιούν τα μέτρα που εφαρμόζουν στο εμπόριο ώστε να πληρούν τις απαιτήσεις της παρούσας απόφασης. Ενημερώνουν την Επιτροπή σχετικά.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 13 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 110 της 4. 5. 1993, σ. 36.

(5) ΕΕ αριθ. L 167 της 6. 7. 1996, σ. 58.

(6) ΕΕ αριθ. L 200 της 24. 8. 1995, σ. 38.

(7) ΕΕ αριθ. L 255 της 9. 10. 1996, σ. 20.

(8) ΕΕ αριθ. L 62 της 15. 3. 1993, σ. 49.

(9) ΕΕ αριθ. L 165 της 4. 7. 1996, σ. 40.